Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	16  / 5 	
Počet vyhodnotených pripomienok	16 	
		
Počet akceptovaných pripomienok, z toho zásadných	6  / 1 	
Počet čiastočne akceptovaných pripomienok, z toho zásadných	5  / 3 	
Počet neakceptovaných pripomienok, z toho zásadných	5  / 1 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	 	 	x 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	3 (2o,1z) 	 	 	 	
5 .	Národná banka Slovenska 	 	 	x 	 	
6 .	Najvyšší kontrolný úrad Slovenskej republiky 	 	 	x 	 	
7 .	Odbor aproximácie práva sekcie vládnej legislatívy Úradu vlády SR 	 	 	x 	 	
8 .	Štatistický úrad Slovenskej republiky 	 	 	x 	 	
9 .	Správa štátnych hmotných rezerv Slovenskej republiky 	 	 	x 	 	
10 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
11 .	Konferencia biskupov Slovenska 	 	 	 	x 	
12 .	Protimonopolný úrad Slovenskej republiky 	 	 	x 	 	
13 .	Úrad geodézie, kartografie a katastra Slovenskej republiky 	 	 	 	x 	
14 .	Asociácia stredných zdravotníckych škôl SR 	 	 	 	x 	
15 .	Ministerstvo obrany Slovenskej republiky 	1 (1o,0z) 	 	 	 	
16 .	Úrad jadrového dozoru Slovenskej republiky 	 	 	x 	 	
17 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
18 .	Ministerstvo zahraničných vecí a európskych záležitostí Slovenskej republiky 	 	 	 	x 	
19 .	Ministerstvo hospodárstva Slovenskej republiky 	 	 	x 	 	
20 .	Úrad vlády Slovenskej republiky 	 	 	 	x 	
21 .	Podpredseda vlády SR pre investície 	 	 	 	x 	
22 .	Ministerstvo zdravotníctva Slovenskej republiky 	1 (1o,0z) 	 	 	 	
23 .	Ministerstvo práce, sociálnych vecí a rodiny Slovenskej republiky 	2 (2o,0z) 	 	 	 	
24 .	Ministerstvo financií Slovenskej republiky 	4 (3o,1z) 	 	 	 	
25 .	Najvyšší súd Slovenskej republiky 	 	 	 	x 	
26 .	Ministerstvo spravodlivosti Slovenskej republiky 	 	 	 	x 	
27 .	Národný bezpečnostný úrad 	 	 	x 	 	
28 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
29 .	Úrad priemyselného vlastníctva Slovenskej republiky 	 	 	x 	 	
30 .	Ministerstvo životného prostredia Slovenskej republiky  	 	 	x 	 	
31 .	Ministerstvo školstva, vedy, výskumu a športu Slovenskej republiky 	 	 	 	x 	
32 .	Ministerstvo kultúry Slovenskej republiky 	 	 	x 	 	
33 .	Splnomocnenec vlády SR pre výskum a inovácie 	 	 	 	x 	
34 .	Ministerstvo vnútra Slovenskej republiky 	 	 	x 	 	
35 .	Asociácia riaditeľov štátnych gymnázií SR 	2 (0o,2z) 	 	 	 	
36 .	Republiková únia zamestnávateľov 	2 (1o,1z) 	 	 	 	
37 .	Verejnosť 	1 (1o,0z) 	 	 	 	
	SPOLU	16 (11o,5z) 	0 (0o,0z) 	20 	10 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
AZZZ SR 	čl. I., novelizačný bod číslo 11 
Navrhujeme prehodnotiť jednotlivé hodnoty koeficientov na výpočet mzdového normatívu na žiaka strednej odbornej školy, ktorý sa pripravuje v systéme duálneho vzdelávania, podľa kategórií stredných odborných škôl, ktoré sú uvedené v navrhovanej prílohe č. 13 k nariadeniu vlády č. 630/2008 Z. z. a tiež spresniť, akým spôsobom predkladateľ určil jednotlivé hodnoty koeficientov. 

Odôvodnenie: 
Z predloženého návrhu nie je jasné, akým spôsobom predkladateľ určil jednotlivé hodnoty koeficientov na výpočet mzdového normatívu na žiaka strednej odbornej školy, ktorý sa pripravuje v systéme duálneho vzdelávania, podľa kategórií stredných odborných škôl, ktoré sú uvedené v navrhovanej prílohe č. 13 k nariadeniu vlády č. 630/2008 Z. z. Postup určenia hodnôt nie je možné identifikovať z predloženého návrhu, ani z dôvodovej správy. 

V niektorých kategóriách stredných odborných škôl dochádza k výraznému kráteniu mzdového normatívu. V 11. kategórii pri koeficiente 0,6041 dôjde k výraznému zníženiu mzdového normatívu až o viac ako 860 €. Do tejto kategórie patrí veľký počte odborov, kde zamestnávatelia majú značný záujem vstúpiť do systému duálneho vzdelávania (napr. železničiar, operátor sklárskej výroby, chemik – farmaceutická výroba). Pri ďalších odboroch bude mzdový normatív krátený minimálne. V 13. kategórii pri koeficiente 0,9778 dôjde k zníženiu mzdového normatívu len o menej ako 50€. Máme za to, že z hľadiska niektorých odborov to môže pôsobiť diskriminačne. 

Mzdový normatív na žiaka by nemal byť tak výrazne znižovaný, aby pri zavádzaní systému duálneho vzdelávania nepôsobil demotivačne, tak pre stredné odborné školy vstupujúce do systému duálneho vzdelávania, ako aj pre zamestnávateľov, ktorí budú mať povinnosť uhradiť strednej odbornej škole zodpovedajúcu časť nákladov na praktické vyučovanie, ak sa časť praktického vyučovania bude vykonávať v dielni (napr. v prvom ročníku) alebo na pracovisku praktického vyučovania pod vedením majstrov odbornej výchovy, učiteľov odbornej praxe alebo učiteľov umeleckej praxe, ktorí sú zamestnancami strednej odbornej školy. 

Zamestnávateľ, ktorý má záujem podpísať so žiakom učebnú zmluvu, musí vynaložiť významné náklady na materiálno-technické vybavenie, inštruktorov, odmenu za produktívnu prácu (50% až 100% minimálnej mzdy), motivačné štipendiám a ďalšie položky pre zabezpečenie praktického vyučovania. Ďalšie zvyšovanie nákladov pre zamestnávateľov, ktorí budú mať povinnosť uhradiť časť nákladov na praktické vyučovanie strednej odbornej škole ich môže odradiť od vstupu do systému duálneho vzdelávania. 

Konkrétne hodnoty koeficientov by mala určiť komisia, zložená so zástupcov ministerstva školstva, ministerstva financií, zriaďovateľov, zamestnávateľov a stavovských a profesijných organizácií. Komisia by mala prihliadať najmä na to, že systém duálneho vzdelávania je len v začiatkoch a pre jeho úspešné zavedenie je potrebné motivovať všetkých účastníkov vstupujúcich do tohto systému. 
 	Z 	ČA 	Mzdový normatív na žiaka ovplyvňujú viaceré faktory (zaradenie zamestnancov do platových tried, pracovných tried, roky pedagogickej praxe, ...), najviac personálna náročnosť vzdelávania žiakov vyjadrená v štátnom vzdelávacom programe, rámcovom učebnom pláne. Koeficienty uvedené v prílohe č. 13 nie je možné zvýšiť, a to aj vzhľadom na to, že príloha č. 13 bola premietnutá do doložky vplyvov k zákonu č. 61/2015 Z. z. Nie je možné inak zohľadniť znenie prílohy č. 13 napr. pri úľavám zamestnávateľovi (v zákone č. 61/2015 Z. z.) a inak v prípade krátenia normatívu pre stredné odborné školy (v nariadení vlády SR č. 630/2008 Z. z.). 
Ministerstvo plánuje prehodnotiť tieto koeficienty po jednom roku používania, a to aj z dôvodu, že v súčasnosti sa prehodnocujú štátne vzdelávacie programy, rámcové učebné plány jednotlivých odborov vzdelávania stredných odborných škôl. Rámcové učebné plány sa nastavujú na odbor vzdelávania, v súčasnosti sú nastavené na skupinu odborov vzdelávania. Subjekty, ktoré vstupujú do systému duálneho vzdelávania sú dostatočne motivovaný v rámci daňových úľav. Výška úľav je vyčíslená v doložke vplyvov k zákonu č. 61/2015 Z. z. 
Spôsob výpočtu koeficientov uvedených v prílohe č. 13 sa podrobnejšie okomentuje do osobitnej časti dôvodovej správy. 
Rozporové konanie sa uskutočnilo dňa 22.6.2015. Rozpor bol odstránený. 	
AZZZ SR 	Všeobecne k zaradeniu odborov do kategórií 
Navrhujeme, aby bolo čo najskôr prehodnotené zaradenie jednotlivých odborov vzdelávania do kategórií škôl s jednotným mzdovým normatívom tak, aby ich zaradenie presnejšie zohľadňovalo ich nákladovosť. 	O 	A 	V súčasnosti Štátny inštitút odborného vzdelávania prehodnocuje štátne vzdelávacie programy, rámcové učebné plány jednotlivých odborov vzdelávania stredných odborných škôl. Rámcové učebné plány sa nastavujú na odbor vzdelávania, v súčasnosti sú nastavené na skupinu odborov vzdelávania. Nový stav umožní ministerstvu adresnejšie poskytovanie finančných prostriedkov na príslušné odbory vzdelávania.  	
AZZZ SR 	Všeobece k návrhu  
V návrhu sa upravuje prideľovanie finančných prostriedkov zriaďovateľom jednotlivých typov škôl. Navrhujeme zvýšiť jednotlivé hodnoty koeficientov na výpočet mzdového normatívu na žiaka strednej odbornej školy, ktorý sa pripravuje v systéme duálneho vzdelávania, podľa kategórií stredných odborných škôl, ktoré sú uvedené v navrhovanej prílohe č. 13 k nariadeniu vlády č. 630/2008 Z. z. Taktiež navrhujeme prehodnotiť zaradenie odborov vzdelávania do jednotlivých kategórií. V niektorých kategóriách stredných odborných škôl dochádza k výraznému kráteniu mzdového normatívu, pričom nie je jasné, akým spôsobom predkladateľ určil jednotlivé hodnoty koeficientov na výpočet mzdového normatívu na žiaka strednej odbornej školy, ktorý sa pripravuje v systéme duálneho vzdelávania. Mzdový normatív na žiaka by nemal byť tak výrazne znižovaný, aby pri zavádzaní systému duálneho vzdelávania nepôsobil demotivačne, tak pre stredné odborné školy vstupujúce do systému duálneho vzdelávania, ako aj pre zamestnávateľov, ktorí budú mať povinnosť uhradiť strednej odbornej škole zodpovedajúcu časť nákladov na praktické vyučovanie. 	O 	ČA 	Mzdový normatív na žiaka ovplyvňujú viaceré faktory (zaradenie zamestnancov do platových tried, pracovných tried, roky pedagogickej praxe, ...), najviac personálna náročnosť vzdelávania žiakov vyjadrená v štátnom vzdelávacom programe, rámcovom učebnom pláne. Ministerstvo plánuje koeficienty uvedené v prílohe č. 13 prehodnotiť po jednom roku používania, a to aj vzhľadom na to, že v súčasnosti sa prehodnocujú štátne vzdelávacie programy, rámcové učebné plány jednotlivých odborov vzdelávania stredných odborných škôl. Rámcové učebné plány sa nastavujú na odbor vzdelávania, v súčasnosti sú nastavené na skupinu odborov vzdelávania. Spôsob výpočtu koeficientov uvedených v prílohe č. 13 sa podrobnejšie okomentuje do osobitnej časti dôvodovej správy. Príloha č. 13 bola premietnutá do doložky vplyvov k zákonu č. 61/2015 Z. z. Nie je možné inak zohľadniť znenie prílohy č. 13 napr. pri úľavám zamestnávateľovi (v zákone č. 61/2015 Z. z.) a inak v prípade krátenia normatívu pre stredné odborné školy (v nariadení vlády SR č. 630/2008 Z. z.). 	
MO SR 	K bodu 7 
V poznámke pod čiarou k odkazu 6a odporúčame nahradiť slová „neskorších predpisov“ slovami „zákona č. 61/2015 Z. z.“. 
 	O 	N 	Ustanovenie § 42 ods. 4 zákona č. 245/2008 Z. z. bol novelizovaný dvakrát. 	
MZ SR 	K bodu 7 
navrhujeme poznámku pod čiarou k odkazu 6b) priradiť ku konkrétnemu ustanoveniu. 
Odôvodnenie: precizovanie textu, odkaz 6b) je novým odkazom a nie je zrejmé, ku ktorému ustanoveniu patrí. 
 	O 	N 	Odkaz 6b patrí k § 4 ods. 15 a 16 nariadenia vlády SR č. 630/2008 Z. z. V odkaze sa znenie pôvodného zákona o odbornom vzdelávaní a príprave nahradilo novým znením zákona o odbornom vzdelávaní a príprave (zákonom č. 61/2015 Z. z.). 	
MPSVR SR 	K doložke vybraných vplyvov, k analýze sociálnych vplyvov  

Z dôvodu, že vplyvy uvedené v analýze sociálnych vplyvov nevyplývajú priamo 
z predloženého materiálu, ale vyplývajú z opatrení, ktoré sú prijaté v zákone č. 245/2008 
Z. z. o výchove a vzdelávaní (školský zákon) a o zmene a doplnení niektorých zákonov 
v znení neskorších predpisov a zákone č. 61/2015 Z. z. o odbornom vzdelávaní a príprave 
a o zmene a doplnení niektorých zákonov, odporúčame predkladateľovi prehodnotiť sociálne vplyvy predloženého návrhu nariadenia vlády na žiadne sociálne vplyvy; to znamená 
v tabuľke A.2. je potrebné označiť žiadne sociálne vplyvy a vypustiť analýzu sociálnych vplyvov. 
Odôvodnenie: 
Potreba úpravy a doplnenia vyplýva z Aktualizovanej jednotnej metodiky na posudzovanie vybraných vplyvov. 
 	O 	A 	 	
MPSVR SR 	K predkladacej správe a všeobecnej časti dôvodovej správy 

V súlade s pripomienkou k doložke vybraných vplyvov odporúčame aktualizovať príslušný text o sociálnych vplyvoch predloženého návrhu nariadenia vlády Slovenskej republiky. 
 	O 	A 	 	
MF SR 	Všeobecne 
V doložke vybraných vplyvov je označený žiaden vplyv na rozpočet verejnej správy, pričom z časti A.3. Poznámky bodu 2.3. Popis a charakteristika návrhu vyplýva negatívny vplyv na rozpočet verejnej správy v celkovej výške 889 500 eur ročne, ktorý bude krytý z úspor dosiahnutých v systéme duálneho vzdelávania. Vzhľadom na to, že návrh predpokladá pozitívny vplyv aj negatívny vplyv na rozpočet verejnej správy, je potrebné tento vplyv označiť aj v doložke vybraných vplyvov a zároveň v časti A.3. Poznámky doplniť kvantifikácie do tabuliek. 	Z 	A 	 	
MF SR 	Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) [napr. v čl. I body 6 a 7 zosúladiť s bodom 37 prvou vetou prílohy LPV]. 	O 	N 	Poznámky pod čiarou k odkazom 6, 6a a 6b boli upravené z dôvodu zrozumiteľnosti právneho predpisu a v súvislosti s prijatím zákona č. 61/2015 Z. z. 
Poznámka pod čiarou k bodu 4 sa vypúšťa z dôvodu právnej čistoty predpisu, pretože už nariadením vlády SR č. 443/2012 Z. z. bolo upravené znenie § 3 ods. 1, v ktorom sa vypustilo písmeno d), nad ktorým bol umiestnený odkaz č. 4. 	
MF SR 	K čl. I bodu 8 
V čl. I bode 8 v § 4 ods. 16 odporúčam zmeniť slovosled a slovo „zaradený“ presunúť za slovo „bol“. 	O 	A 	 	
MF SR 	K čl. I bodu 10 
V čl. I bode 10 odporúčam zvážiť ponechanie platného názvu prílohy č. 2, pretože navrhovaný názov nie je dosť zrozumiteľný, keďže v každej škole sa žiaci pripravujú na povolanie. 	O 	N 	Názov prílohy je jednoznačný, nakoľko máme aj školy, v ktorých sa žiaci nepripravujú na povolanie, napr. základné umelecké školy, materské školy, jazykové školy. 	
Asociácia riaditeľov štátnych gymnázií SR 	§4 ods. 13 
Asociácia riaditeľov štátnych gymnázií Slovenskej republiky žiada zapracovať zmenu financovania osemročného štúdia ako systémovú zmenu v 1. - 4.  ročníku prebiehajúceho osemročného štúdia vypustením ustanovenia §4 ods. 13 Nariadenie vlády  Slovenskej republiky č. 630/2008 Z.z. ktoré bolo zavedené NV č. 443/2012 zo 6. decembra 2012. 
Porovnaním personálnej náročnosti RUP ZŠ 6. – 9. ročníka a RUP OGY 1. – 4. ročníka bola jednoznačne a preukázateľne už v minulosti preukázaná rozdielnosť rámcových učebných plánov a tento stav pretrváva do súčasnosti. 

odôvodnenie: 
Nariadenie vlády  Slovenskej republiky č. 443/2012 zo 6. decembra 2012, 
ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov Vláda Slovenskej republiky podľa § 4 ods. 13 a § 7 ods. 9 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (ďalej len „zákon“) nariaďuje: 
 § 4 sa dopĺňa odsekom 13, ktorý znie: 
„(13) Normatív na žiaka prvého až štvrtého ročníka osemročného gymnázia sa určí rovnako ako na žiaka základnej školy.“ 
Uvedené nariadenie nevychádzalo z posúdenia reálnej praxe a bolo v rozpore s platným rámcovým učebným plánom a jeho personálnou náročnosťou. Rozhodne nevzniklo „ na základe poznatkov z aplikačnej praxe v záujme skvalitňovania normatívneho financovania škôl a školských zariadení“. 
Napriek tejto skutočnosti už viac ako dva roky realizujú gymnáziá prostredníctvom školských vzdelávacích programov výchovu a vzdelávanie v osemročnom štúdiu bez reálneho finančného krytia úpravou delenia hodín niektorých predmetov/cvičenia v prírodovedných predmetoch, delenie informatiky a programovania zlučovaním skupín cudzích jazykov a podobne. 
Uvedené opatrenia dlhodobo znižujú kvalitu školských vzdelávacích programov vytvorených s dobrou vierou v kvalitnejšie vzdelávanie nadaných  a talentovaných  detí prijatých ako najlepších žiakov príslušných ročníkov základných škôl. 
V súčasnej dobe je pre osemročné štúdium na základe procesu dlhodobého tlaku zo strany riaditeľov gymnázií vypracovaný samostatný rámcový učebný plán, ktorý vychádza z reálnej praxe osemročného gymnaziálneho štúdia.   

Pripomienku podávame ako zásadnú 	Z 	N 	Pripomienka je nad rámec úpravy právneho predpisu. 
Návrh je v rozpore s Národným programom reforiem na rok 2012 a štátnym vzdelávacím programom. Zmeny, ktoré schválilo MŠVVaŠ SR v novom štátnom vzdelávacom programe, rámcovom učebnom pláne, pre osemročné gymnáziá s účinnosťou od 1.9.2015 sa od súčasne platných líšia len o jednu vyučovaciu hodinu za celé osemročné štúdium. Zmeny, ktoré schválilo MŠVVaŠ SR v novom štátnom vzdelávacom programe, rámcovom učebnom pláne, pre základné školy s účinnosťou od 1.9.2015 nemajú žiadny dopad na rozpočet ministerstva. Z uvedeného vyplýva, že nie je dôvod na zmenu financovania nákladov na žiakov 1.-4. ročníka osemročného gymnázia, nakoľko sa náklady na vzdelávanie žiaka 1.-4. ročníka osemročného gymnázia a 6.-9.ročníka základnej školy nezvýšili. 
Rozporové konanie sa uskutočnilo dňa 22.6.2014 a 24.6.2015. 	
Asociácia riaditeľov štátnych gymnázií SR 	príloha č.2 
Asociácia riaditeľov štátnych gymnázií SR žiada v Návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov, v prílohe č. 2, upraviť v riadku gymnáziá „ počet žiakov na učiteľa“, z ktorého vychádzajú koeficienty personálnej náročnosti tak, aby bolo z normatívneho financovania možné zabezpečenie plnenia školských vzdelávacích programov vypracovaných v súlade so Štátnym vzdelávacím programom na štandardných gymnáziách. 

odôvodnenie: 
Gymnáziá ( okrem bilingválnych a tých čo majú viac ako 800 žiakov) na celom Slovensku už viac rokov hospodária s dlhom. Zriaďovatelia riešia túto situáciu rôzne, no v zásade ich riešenia sú nesystémové, lebo na systémové riešenia nemajú kompetencie ani zdroje. Systémové riešenie je v kompetencii MŠVVaŠ SR prostredníctvom návrhu úpravy nariadenia vlády č. 630/2008 Z.z. 
Predkladaný návrh nie je v súlade s úlohou č. 6 z plánu legislatívnych úloh vlády SR na december 2015, lebo nie je predložený „ na základe poznatkov z aplikačnej praxe v záujme skvalitňovania normatívneho financovania škôl a školských zariadení“. 

Pripomienku podávame ako zásadnú 	Z 	ČA 	Pripomienka je nad rámec úpravy právneho predpisu. 
Druhá pripomienka čiastočne akceptovaná. V doložke vplyvov sa uvádza, že ministerstvo upraví znenie prílohy č. 2 pre kategóriu gymnázium na konci študijného cyklu, kedy sa premietnu zvýšené nároky na vzdelávanie žiakov gymnázií, ktoré schválilo MŠVVaŠ SR v inovovanom štátnom vzdelávacom programe, rámcovom učebnom pláne (RUP), od 1.9.2015. Dovtedy sa tieto zvýšené náklady zohľadnia v rámci dohodovacieho konania, a to z toho dôvodu, že nové RUP začnú platiť postupne od prvého ročníka pre školský rok 2015/2016, v nasledujúcom školskom roku pre prvý a druhý ročník, atď. 
Rozporové konanie sa uskutočnilo 22.6.2015. 	
RUZ 	1. Zásadná pripomienka k čl. I., novelizačný bod číslo 11 
RÚZ navrhuje zvýšiť jednotlivé hodnoty koeficientov na výpočet mzdového normatívu na žiaka strednej odbornej školy, ktorý sa pripravuje v systéme duálneho vzdelávania, podľa kategórií stredných odborných škôl, ktoré sú uvedené v navrhovanej prílohe č. 13 k nariadeniu vlády č. 630/2008 Z. z. a tiež spresniť, akým spôsobom predkladateľ určil jednotlivé hodnoty koeficientov. 

Odôvodnenie: 
Z predloženého návrhu nie je jasné, akým spôsobom predkladateľ určil jednotlivé hodnoty koeficientov na výpočet mzdového normatívu na žiaka strednej odbornej školy, ktorý sa pripravuje v systéme duálneho vzdelávania, podľa kategórií stredných odborných škôl, ktoré sú uvedené v navrhovanej prílohe č. 13 k nariadeniu vlády č. 630/2008 Z. z. Postup určenia hodnôt nie je možné identifikovať z predloženého návrhu, ani z dôvodovej správy. 

V niektorých kategóriách stredných odborných škôl dochádza k výraznému kráteniu mzdového normatívu. V 11. kategórii pri koeficiente 0,6041 dôjde k výraznému zníženiu mzdového normatívu až o viac ako 860 €. Do tejto kategórie patrí veľký počte odborov, kde zamestnávatelia majú značný záujem vstúpiť do systému duálneho vzdelávania (napr. obrábač kovov, autoopravár, murár, stolár). V 14. kategórii (napr. inštalatér) je to dokonca viac ako 1160 €. Pri ďalších odboroch bude mzdový normatív krátený minimálne. V 13. kategórii pri koeficiente 0,9778 dôjde k zníženiu mzdového normatívu len o menej ako 50€. 

Mzdový normatív na žiaka by nemal byť tak výrazne znižovaný, aby pri zavádzaní systému duálneho vzdelávania nepôsobil demotivačne, tak pre stredné odborné školy vstupujúce do systému duálneho vzdelávania, ako aj pre zamestnávateľov, ktorí budú mať povinnosť uhradiť strednej odbornej škole zodpovedajúcu časť nákladov na praktické vyučovanie, ak sa časť praktického vyučovania bude vykonávať v dielni (napr. v prvom ročníku) alebo na pracovisku praktického vyučovania pod vedením majstrov odbornej výchovy, učiteľov odbornej praxe alebo učiteľov umeleckej praxe, ktorí sú zamestnancami strednej odbornej školy. 

Zamestnávateľ, ktorý má záujem podpísať so žiakom učebnú zmluvu, musí vynaložiť významné náklady na materiálno-technické vybavenie, inštruktorov, odmenu za produktívnu prácu (50% až 100% minimálnej mzdy), motivačné štipendiám a ďalšie položky pre zabezpečenie praktického vyučovania. Ďalšie zvyšovanie nákladov pre zamestnávateľov, ktorí budú mať povinnosť uhradiť časť nákladov na praktické vyučovanie strednej odbornej škole nie je žiaduce. 

Konkrétne hodnoty koeficientov by mala určiť komisia, zložená so zástupcov ministerstva školstva, ministerstva financií, zriaďovateľov, zamestnávateľov a stavovských a profesijných organizácií. Komisia by mala prihliadať najmä na to, že systém duálneho vzdelávania je len v začiatkoch a pre jeho úspešné zavedenie je potrebné motivovať všetkých účastníkov vstupujúcich do tohto systému. 
 	Z 	ČA 	Mzdový normatív na žiaka ovplyvňujú viaceré faktory (zaradenie zamestnancov do platových tried, pracovných tried, roky pedagogickej praxe, ...), najviac personálna náročnosť vzdelávania žiakov vyjadrená v štátnom vzdelávacom programe, rámcovom učebnom pláne. Koeficienty uvedené v prílohe č. 13 nie je možné zvýšiť, a to aj vzhľadom na to, že príloha č. 13 bola premietnutá do doložky vplyvov k zákonu č. 61/2015 Z. z. Nie je možné inak zohľadniť znenie prílohy č. 13 napr. pri úľavám zamestnávateľovi (v zákone č. 61/2015 Z. z.) a inak v prípade krátenia normatívu pre stredné odborné školy (v nariadení vlády SR č. 630/2008 Z. z.). 
Ministerstvo plánuje prehodnotiť tieto koeficienty po jednom roku používania, a to aj z dôvodu, že v súčasnosti sa prehodnocujú štátne vzdelávacie programy, rámcové učebné plány jednotlivých odborov vzdelávania stredných odborných škôl. Rámcové učebné plány sa nastavujú na odbor vzdelávania, v súčasnosti sú nastavené na skupinu odborov vzdelávania. Subjekty, ktoré vstupujú do systému duálneho vzdelávania sú dostatočne motivovaný v rámci daňových úľav. Výška úľav je vyčíslená v doložke vplyvov k zákonu č. 61/2015 Z. z. 
Spôsob výpočtu koeficientov uvedených v prílohe č. 13 sa podrobnejšie okomentuje do osobitnej časti dôvodovej správy. 
Rozporové konanie sa uskutočnilo dňa 22.6.2015. Rozpor bol odstránený. 	
RUZ 	2. Všeobecná pripomienka k zaradeniu odborov do kategórií 
RÚZ navrhuje, aby bolo čo najskôr prehodnotené zaradenie jednotlivých odborov vzdelávania do kategórií škôl s jednotným mzdovým normatívom tak, aby ich zaradenie presnejšie zohľadňovalo ich nákladovosť. 

 	O 	A 	V súčasnosti Štátny inštitút odborného vzdelávania prehodnocuje štátne vzdelávacie programy, rámcové učebné plány jednotlivých odborov vzdelávania stredných odborných škôl. Rámcové učebné plány sa nastavujú na odbor vzdelávania, v súčasnosti sú nastavené na skupinu odborov vzdelávania. Nový stav umožní ministerstvu adresnejšie poskytovanie finančných prostriedkov na príslušné odbory vzdelávania.  	
Verejnosť 	K Návrhu nariadenia vlády SR, ktorým sa mení a dopĺňa nariadenie vlády SR č. 630/2008 Z. z.  
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.630/2008 Z. z., ktorým sa uskutočňujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších prepisov 
Počet vznesených pripomienok, z toho zásadných 2 
Subjekt: Konferencia biskupov Slovenska 
Typ pripomienky: zásadná 
PRIPOMIENKY 
K návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.630/2008 Z. z., ktorým sa uskutočňujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších prepisov: pripomienkové konanie k materiálu rezortné číslo 2015-7551/19738:2-10D0. 
Znenie zásadných pripomienok za Konferenciu biskupov Slovenska je zaslané prostredníctvom Portálu právnych predpisov elektronicky. Za splnomocnenca Konferencie biskupov Slovenska pre zastupovanie pri rokovaní o zásadných pripomienkach určujeme Ing. Mgr. Janu Brázdilovú, Rímskokatolícka cirkev Biskupstvo Banská Bystrica, Diecézny školský úrad, Nám. SNP 19, 975 90 Banská Bystrica, dsu.bb@rcc.sk. Úctivo žiadame, aby v prípade, že navrhovateľ úplne alebo čiastočne nevyhovel predmetným zásadným pripomienkam, uskutočnil rozporové konanie v zmysle čl. 14 ods. 6 legislatívnych pravidiel. 
Znenie zásadných pripomienok: 
1) V návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.630/2008 Z. z., ktorým sa uskutočňujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších prepisov žiadame zapracovať systémovú zmenu financovania v 1. – 4. ročníku 8-ročného gymnázia vypustením ustanovenia §4 ods. 13 hore uvedeného Nariadenia vlády. 
Zdôvodnenie: Porovnaním personálnej náročnosti RUP ZŠ 6.-9. ročníka a RUP OGY 1.- 4. ročníka 8.- ročných gymnázií je jednoznačne preukázaná rozdielnosť rámcových učebných plánov. Tento stav bol preukázateľný aj v minulosti a napriek tomu pretrváva už viac ako 2 roky. Nariadenie vlády SR č. 443/2012 zo 6. decembra 2012, ktorým sa mení a dopĺňa Nariadenie vlády SR č. 630/2008 Z. z. bola novela zákona NR SR č. 597/2003 Z. z. o financovaní základných škôl, stredných škôl a školských zariadení v znení neskorších predpisov §4 doplnený odsekom (13) znenia: „Normatív na žiaka prvého až štvrtého ročníka osemročného gymnázia a určí rovnako ako na žiaka základnej školy“. Novelou vedeného zákona a uvedeného nariadenia vlády nešlo o systémovú zmenu financovania, ktorá by vychádzala z prechádzajúcej analýzy reálnej praxe v záujme skvalitnenia normatívneho financovania škôl a školských zariadení a tým aj skvalitnenie vzdelávania talentovaných žiakov s predpokladmi pre vysokoškolské štúdiu. 
2) V prílohe č. 2 V návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.630/2008 Z. z., ktorým sa uskutočňujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších prepisov navrhujeme upraviť v riadku gymnáziá a v stĺpci A „počet žiakov na pedagogického zamestnanca“, z ktorého vychádzajú koeficienty personálnej náročnosti tak, aby bolo z normatívneho financovania možné zabezpečiť plnenie školských vzdelávacích programov vypracovaných v súlade so Štátnym vzdelávacím programom na štandardných gymnáziách. 
Zdôvodnenie: Systémové riešenie je v kompetencii zodpovednej inštitúcie, ktorou je Ministerstvo školstva, vedy, výskumu a športu SR, tým aby úplne vyhovelo predmetným zásadným pripomienkam a zapracovalo ich do Návrhu nariadenia vlády SR č.630/2008 Z. z. 
 	O 	ČA 	Prvá pripomienka neakceptovaná. Pripomienka je nad rámec úpravy právneho predpisu. 
Návrh je v rozpore s Národným programom reforiem na rok 2012 a štátnym vzdelávacím programom. Zmeny, ktoré schválilo MŠVVaŠ SR v novom štátnom vzdelávacom programe, rámcovom učebnom pláne, pre osemročné gymnáziá s účinnosťou od 1.9.2015 sa od súčasne platných líšia len o jednu vyučovaciu hodinu za celé osemročné štúdium. Zmeny, ktoré schválilo MŠVVaŠ SR v novom štátnom vzdelávacom programe, rámcovom učebnom pláne, pre základné školy s účinnosťou od 1.9.2015 nemajú žiadny dopad na rozpočet ministerstva. Z uvedeného vyplýva, že nie je dôvod na zmenu financovania nákladov na žiakov 1.-4. ročníka osemročného gymnázia, nakoľko sa náklady na vzdelávanie žiaka 1.-4. ročníka osemročného gymnázia a 6.-9.ročníka základnej školy nezvýšili. 

Druhá pripomienka čiastočne akceptovaná. V doložke vplyvov sa uvádza, že ministerstvo upraví znenie prílohy č. 2 pre kategóriu gymnázium na konci študijného cyklu, kedy sa premietnu zvýšené nároky na vzdelávanie žiakov gymnázií, ktoré schválilo MŠVVaŠ SR v inovovanom štátnom vzdelávacom programe, rámcovom učebnom pláne (RUP), od 1.9.2015. Dovtedy sa tieto zvýšené náklady zohľadnia v rámci dohodovacieho konania, a to z toho dôvodu, že nové RUP začnú platiť postupne od prvého ročníka pre školský rok 2015/2016, v nasledujúcom školskom roku pre prvý a druhý ročník, atď. 
Rozporové konanie sa uskutočnilo dňa 22.6.2015. Prvú pripomienku preklasifikovali na obyčajnú. Druhá pripomienka bola čiastočne akceptovaná. Rozpor bol odstránený.